CELEX: 62008TN0377
Language: mt
Date: 2008-09-10 00:00:00
Title: Kawża T-377/08 P: Appell ippreżentat fl- 10 ta' Settembru 2008 mill-Kummissjoni tal-Komunitajiet Ewropej mis-sentenza mogħtija fit- 8 ta' Lulju 2008 mit-Tribunal għas-Servizz Pubbliku fil-Kawża F-76/07, Birkhoff vs Il-Kummissjoni tal-Kommunitajiet Ewropej

20.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 327/28
            
         Appell ippreżentat fl-10 ta' Settembru 2008 mill-Kummissjoni tal-Komunitajiet Ewropej mis-sentenza mogħtija fit-8 ta' Lulju 2008 mit-Tribunal għas-Servizz Pubbliku fil-Kawża F-76/07, Birkhoff vs Il-Kummissjoni tal-Kommunitajiet Ewropej
   (Kawża T-377/08 P)
   (2008/C 327/54)
   Lingwa tal-kawża: Il-Ġermaniż
   Partijiet
   
      Appellanti: Il-Kummissjoni tal-Komunitajiet Ewropej (rappreżentanti: J. Currall u B. Eggers, aġenti)
   
      Parti oħra fil-kawża: Gerhard Birkhoff (Weitnau, il-Ġermanja)
   Talbiet tal-appellanti
   
               —
            
            
               tannulla d-deċiżjoni tat-Tribunal għas-Servizz Pubbliku tat-8 ta' Lulju 2008, fil-Kawża F-76/07, Birkhoff vs Il-Kummissjoni;
            
         
               —
            
            
               tikkundanna lill-appellat għall-ispejjeż tal-proċedura quddiem it-Tribunal għas-Servizz Pubbliku kif ukoll għall-ispejjeż tal-appell.
            
         Aggravji u argumenti prinċipali
   L-appell huwa intiż kontra s-sentenza tat-Tribunal għas-Servizz Pubbliku tat-8 ta' Lulju 2008, fil-Kawża F-76/07, li permezz tagħha ġiet annullata d-deċiżjoni tal-kamra tal-ikklerjar rigward ilment, li ma jiġix irrimborsat siġġu bir-roti sentejn wara l-aħħar akkwist minħabba n-nuqqas ta' neċessità.
   L-appellanti tibbaża l-appell tagħha, fl-ewwel lok, fuq il-fatt li s-sentenza, bi ksur tad-dritt Komunitarju fis-seħħ, tiddefinixxi għall-ewwel darba l-marġni ta' diskrezzjoni tat-tabib tal-familja u tal-kumitat mediku, b'tali mod li huma biss korpi ta' tobba li huma indipendenti li għandhom tali marġni ta' diskrezzjoni.
   Fit-tieni lok, is-sentenza tiċħad minn kwalunkwe rilevanza l-opinjonijiet importanti tal-kumitat mediku fl-evalwazzjoni tan-neċessità tal-ispejjeż, safejn hija ssostni li l-imsemmi kumitat huwa sempliċement konsultattiv u li l-opinjonijiet tiegħu ma jiġux ippubblikati. Dan imur kontra l-ġurisprudenza stabbilita fuq ir-regolamenti kollha dwar is-sigurtà tal-assigurazzjoni għall-marda għall-uffiċjali tal-Komunitajiet Ewropej fil-verżjoni tagħhom tat-22 ta' Marzu 2004. Dawn il-pariri jikkostitwixxu, barra minn hekk, preżunzjoni relattiva fir-rigward tan-neċessità tal-ispejjeż.
   Barra minn hekk l-appellanti tallega l-iżnaturament tal-fatti, u jekk ikun il-każ, żball fil-klassifikazzjoni legali tal-fatti u tal-kawża inkwistjoni kif ukoll ksur tad-dmir ta' motivazzjoni tas-sentenza, peress li parti fundamentali tad-deċiżjoni rigward l-ilment ġiet iddikjarata bħala ineżistenti.